

**600.0229.08.07.15**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ  
ՀԱՆՐԱՅԻՆ ԾԱՌԱՅՈՒԹՅՈՒՆՆԵՐԸ ԿԱՐԳԱՎՈՐՈՂ ՀԱՆՁՆԱԺՈՂՈՎ

ՈՐՈՇՈՒՄ

8 հուլիսի 2015 թվականի №229Ա  
քաղ. Երևան

«ՀԱՅԱՍՏԱՆԻ ԷԼԵԿՏՐԱԿԱՆ ՑԱՆՑԵՐ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ՆԿԱՏՄԱՄԲ ՏՈՒԳԱՆՔ ԿԻՐԱՌԵԼՈՒ ՄԱՍԻՆ

Հաշվի առնելով՝

1. որ 2015 թվականի մայիսի 11-ին Հայաստանի Հանրապետության Արարատի մարզի Եղեգնավան համայնքի ղեկավար Հովսեփ Ղազարյանը դիմել է Հայաստանի Հանրապետության հանրային ծառայությունները կարգավորող հանձնաժողով (այսուհետ՝ Հանձնաժողով)` հայտնելով, որ՝

ա. Էլեկտրական ցանցին միանալու համար աջակցություն ստանալու նպատակով բազմիցս Եղեգնավանի գյուղապետարան է դիմել համայնքի բնակիչ Վոլոդյա Մինասյանը (այսուհետ՝ Դիմող),

բ. «Հայաստանի էլեկտրական ցանցեր» փակ բաժնետիրական ընկերության (այսուհետ՝ Ընկերություն) հետ 2013 թվականի հունիսի 19-ին կնքված նոր սպառողի կամ սպառողի վերակառուցվող սպառման համակարգն էլեկտրական ցանցին միացման №7966111 պայմանագրի (այսուհետ՝ Միացման պայմանագիր) համաձայն՝ Դիմողին պատկանող տնամերձ հողամասի սպառման համակարգն (այսուհետ՝ Սպառման համակարգ) էլեկտրական ցանցին միացման ժամկետ է սահմանվել 2013 թվականի հոկտեմբերի 29-ը, սակայն մինչ օրս միացման աշխատանքներ չեն իրականացվել,

1. Հովսեփ Ղազարյանի գրությունը և այն, որ հիմք ընդունելով «Վարչարարության հիմունքների և վարչական վարույթի մասին» Հայաստանի Հանրապետության օրենքի 30-րդ հոդվածի 1-ին մասի «բ» կետը՝ 2015 թվականի մայիսի 25-ից Ընկերության նկատմամբ հարուցվել է վարչական վարույթ,
2. որ Ընկերությունը 2015 թվականի հունիսի 5-ի №04-ԵԲ-422 գրությամբ խնդրել է իր դիրքորոշումը ներկայացնելու համար սահմաված ժամկետը երկարաձգել 10 աշխատանքային օրով,
3. որ Ընկերությունը 2015 թվականի հունիսի 16-ի №04-ԵԲ-477 գրությամբ հայտնել է, որ՝

ա. Դիմողի հետ կնքվել է Սպառման համակարգն էլեկտրական ցանցին միացման ժամկետը մինչև 2015 թվականի ապրիլի 4-ը երկարաձգելու մասին լրացուցիչ համաձայանգիր,

բ. 2015 թվականի մայիսին անցկացված տեղազննման ընթացքում միացման օբյեկտների շինարարական աշխատանքներն ավարտված չէին.

1. որ Ընկերությունը, գործող իրավակարգավորումների համաձայն, պարտավոր էր հանձնաժողովի 2006 թվականի դեկտեմբերի 27-ի №358Ն որոշմամբ հաստատված՝ էլեկտրական էներգիայի մատակարարման և օգտագործման կանոնների (այսուհետ՝ ԷՄՕԿ) 13.5-րդ կետով և Միացման պայմանագրով սահմանված ժամկետում ավարտել Սպառման համակարգի միացումն էլեկտրական ցանցին,
2. որ Հանձնաժողովի աշխատակազմը հարուցված վարչական վարույթի շրջանակում պարզել է, որ Ընկերությունը խախտել է ԷՄՕԿ-ի 13.5 –րդ կետը, և

հիմք ընդունելով «Էներգետիկայի մասին» Հայաստանի Հանրապետության օրենքի 42-րդ հոդվածը` Հանձնաժողովը **որոշում է.**

1. ԷՄՕԿ-ի 13.5-րդ կետը խախտելու համար Ընկերությանը ենթարկել տուգանքի` 5 000 000 (հինգ միլիոն) դրամ գումարի չափով:
2. Ընկերությանը՝
3. սույն որոշումն ուժի մեջ մտնելու պահից երկշաբաթյա ժամկետում սույն որոշման 1-ին կետում ամրագրված գումարը 900005242327 hաշվեհամարով փոխանցել Հայաստանի Հանրապետության պետական բյուջե.
4. սույն որոշումն ուժի մեջ մտնելու պահից 120 օրվա ընթացքում Դիմողին ներկայացնել էլեկտրական էներգիայի մատակարարման պայմանագիր կնքելու առաջարկություն և այդ մասին գրավոր տեղեկացնել Հանձնաժողովին.
5. ընդունել ի գիտություն, որ Ընկերությունն իրավասու է սույն որոշումն ուժի մեջ մտնելու պահից երկամսյա ժամկետում այն բողոքարկել Հանձնաժողով կամ Հայաստանի Հանրապետության վարչական դատարան:
6. Սույն որոշումն ուժի մեջ է մտնում ստորագրման պահից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՆՐԱՅԻՆ**

**ԾԱՌԱՅՈՒԹՅՈՒՆՆԵՐԸ ԿԱՐԳԱՎՈՐՈՂ**

**ՀԱՆՁՆԱԺՈՂՈՎԻ ՆԱԽԱԳԱՀ՝ Ռ.ՆԱԶԱՐՅԱՆ**

ք. Երևան

8 հուլիսի 2015թ.

ժամը 1600